CELEX: 62022TN0074
Language: mt
Date: 2022-02-08 00:00:00
Title: Kawża T-74/22: Rikors ippreżentat fit-8 ta’ Frar 2022 – Siemens vs Il-Parlament

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/30
            
         
      Rikors ippreżentat fit-8 ta’ Frar 2022 – Siemens vs Il-Parlament
      (Kawża T-74/22)
      (2022/C 138/35)
      Lingwa tal-kawża: il-Franċiż
      
         Partijiet
      
      
         Rikorrent: Siemens SAS (Saint-Denis, Franza) (rappreżentant: E. Berkani, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      prinċipalment,
      
                  —
               
               
                  tannulla ż-żewġ deċiżjonijiet tat-8 ta’ Diċembru 2021 ta’ ċaħda tal-offerti tal-grupp temporanju ta’ impriżi li minnu l-kumpannija Siemens SAS kienet membru, skont il-lott nru 1 u l-lott nru 2;
               
            
                  —
               
               
                  tannulla ż-żewġ deċiżjonijiet ta’ għoti tal-lott nru 1 lil kumpannija Santerne Alsace u tal-lott nru 2 lil kumpannija Détection Électronique Française (DEF);
                  sussidjarjament,
               
            
                  —
               
               
                  tikkundanna lil Parlament Ewropew li jħallas is-somma ta’ EUR 1 967 994 lil kumpannija Siemens SAS skont il-kumpens tad-danni li jirriżulta mit-telf taċ-ċans li tirbaħ il-lottijiet nru 1 u nru 2 tas-suq ikkontestat;
                  fi kwalunkwe każ,
               
            
                  —
               
               
                  tikkundanna lill-Parlament Ewropew għall-ispejjeż tal-istanza.
               
            
         Motivi u argumenti prinċipali
      
      Insostenn tar-rikors kontra żewġ deċiżjonijiet tal-Parlament Ewropew tat-8 ta’ Diċembru 2021 li jiċħdu l-offerti li hija ssottomettiet għal-lottijiet 1 u 2 fil-kuntest tal-proċedura tal-appell tal-offerti nru 06A70/2021/M004 dwar it-tiġdid tas-sistema ta’ sigurtà minn nar fil-binjiet tal-Parlament Ewropew fi Strasbourg, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-illegalità tal-iżgumbrament tal-kumpannija Siemens SAS mil-lottijiet nru 1 u nru 2. Ir-rikorrenti targumenta f’dan r-rigward, minn naħa, żball manifest ta’ evalwazzjoni fil-klassifikazzjoni tal-offerti mill-Parlament Ewropew u, min-naħa l-oħra, il-ksur tal-prinċipju ta’ trasparenza minħabba t-trażmissjoni mill-Parlament, lill-kumpannija Siemens SAS, ta’ għodda ta’ simulazzjoni vvizzjata li għandha rwol determinanti fl-elaborazzjoni tal-offerti.
               
            
                  2.
               
               
                  It-tieni motiv ibbażat fuq l-impenn tar-responsabbiltà mhux kuntrattwali tal-Parlament. Ir-rikorrenti titlob il-kumpens għad-dannu subit li jirriżulta mit-telf taċ-ċans li tinkiseb l-għotja tal-lottijiet nru 1 u nru 2.